钦定古今图书集成/理学汇编/文学典/第090卷 > 孙庚
## 钦定古今图书集成/理学汇编/文学典/第090卷 > 孙庚

按《宁波府志》：“庚，字居纯。生而颖悟，志操端谨，孝友称
于乡里。尝从师力学，同舍生以其贫相斥远，庚不动
容色，刻苦磨砺，夜坐达旦。由是问学淹贯，论议弘博。
及门若桂彦良、王桓、陈恭，皆以学行著声。其他执经
请益者，远近相踵。庚随资诱掖，虽愚蒙者必使知所
趋向。贫不能备束修者弗弃，识者多之。及卒，贫不能”
敛，门人执丧葬礼。所著有《雪矶集》若干卷。